Dance/Udskrift

***Denne side mangler kun lettere finpudsning***

## Scene 1

**Dawsons værelse**

(På Dawsons fjernsyn ser man Pacey og Joey, de er i gang med at indspille filmen.)

**Joey**(Dawsons fjernsyn): *Hør, jeg ved hvad jeg så. Det var stort og grimt. Det angreb mig og det er stadig derude, mens det bare venter.*

**Pacey**(Dawsons fjernsyn): *Jeg tror dig måske ikke, Stephanie. Men jeg har tiltro til dig.*

(På skærmen: læner Steven(Pacey) sig frem for at kysse Stephanie(Joey).)

**Joey**(Dawsons fjernsyn): *Adr.* *Adr.*

**Pacey**(Dawsons fjernsyn): *Hvad?* *Hvad?* *Helt seriøst.*

**Dawson**(Dawsons fjernsyn): *Cut!*

**Joey**(Dawsons fjernsyn): *Undskyld, Dawson, han er altså bare for klam.*

**Dawson**: *Joey, du bliver nødt til at kysse ham.*

(Dawson sidder og arbejder på en model af Joeys hoved, ved sit skrivebord, mens Joey sidder på Dawsons seng.)

(Joey slukker fjernsynet.)

**Joey**: *Jeg, hverken kan eller vil kysse det kryb.*

**Dawson**: *Det er en film.* *Du spiller en rolle.* *Det er ikke Pacey, du kysser.*

(Dawsons værelse bærer stærkt præg af hans interesse for film, blandt andet plakater.)

**Joey**: *Så, han er et havuhyre.* *Hvad er forskellen?*

**Dawson**: *Men du kender ikke noget til hans onde alter ego.* *Du er forelsket.*

**Joey**: *Glem det.*

**Dawson**: *Filmen virker ikke uden et kys.* *Det er en kærlighedshistorie.*

**Joey**: *Dawson, det er en gyserfilm.*

**Dawson**: *Det er en hyldest med meget allegoriske undertoner.*

(Joey kaster sig tilbage på Dawsons seng og kigger op i luften.)

**Joey**: *Men han er så ukysselig.*

**Dawson**: *Gør det for min skyld?*

(Hun sætter sig op igen.)

**Joey**: *Jeg vil ikke snave på film.* *Hvorfor kysser du ham ikke selv?*

**Dawson**: *Fordi MINE læber er reserveret til en helt anden.*

**Joey**: *Har du ikke kysset Lille Frøken Du Ved endnu?*

**Dawson**: *Hastværk er lastværk.*

**Joey**: *Vent ikke al for længe, Dawson.* *Jeg mener, hun er fra New York, der går tingene som regel hurtigere end her.*

**Dawson**: *Så må det være fortryllende at møde en køn ung mand, som ikke har sex på hjernen.*

**Joey**: *Hvis det giver dig ro i sjælen.*

**Dawson**: *Joey, du hørte hende, jo, selv sige at hun er jomfru.*

**Joey**: *Men hvor længe?*

**Dawson**: *Jen er tilfældigvis en kvik, intelligent ung kvinde, der tydeligvis selv bestemmer over sin egen krop.*

**Joey**: *Jeg foreslår ikke læderremme og olie, bare et kys.*

**Dawson**: *Jen og jeg kommer helt sikkert til at kysse, bare rolig.* *Spørgsmålet er; vil dine læber nogensinde finde Paceys?*

**Joey**: *Jeg stemmer for en omfattende omskrivning.*

**Dawson**: *Det er virkelig ærgerligt, for du har helt klart kysselige læber.*

**Joey**: *Hvad?*

(Dawson drejer modellen af Joeys hoved, så man kan se ansigtet og ikke kun håret.)

**Dawson**: *Tjek det ud.* *Du har dejlige læber.* *Altså, Joey, du kan jo altid lukke øjnene og tænke på en anden.* *Forklar mig lige den med olien.*

## Scene 2

**Capeside High School.**

(Elever myldrer omkring på plænen foran skolen og på gangene.)

**Nellie Oleson**(skolens intercom): *Glem ikke den store fest på lørdag, for at fejre sejren i fredagens store kamp.* *Selvom vi ikke ved om vi overhovedet vinder, men festkomiteen er virkelig optimistisk, så køb dine billetter allerede nu.*

(Dawson kommer ind i Mr. Gold(filmlæreren)s klasseværelse, hvor der hænger en filmplakat, fra filmen *"Jeg ved hvad der skete sidste sommer".
Mr. Gold sidder på katederet.)*

**Dawson**: *Mr. Gold, har du et øjeblik?*

**Mr. Gold**: *Hvad er der, Dawson?*

(Dawson sætter sig på et af bordene foran katederet.)

**Dawson**: *Altså, jeg har tænkt over hvad du sagde og det var rigtigt af dig ikke at lade mig være med på holdet.*

**Mr. Gold**: *Jeg er glad for at du tog det til efterretning.*

**Dawson**: *Det gjorde jeg.* *Jeg har dog ét lille problem.* *Ser du, jeg har læsetime i femte time, på biblioteket.* *Og det er virkelig overfyldt.* *Helt til bristepunktet, virkelig svedigt og ubehageligt.* *Jeg talte med mr. Gibbons om at bytte og han mener at, med din tilladelse, så kunne jeg tilbringe "timen" hos dig.*

**Mr. Gold**: *hmm.* *Femte time.* *Det er lige præcis der, der er filmklasse.*

(Gold ved godt, at det Dawsons luskede måde at lytte med på undervisningen

Dawson griner lidt smørret.)

**Dawson**: *Se, det var et pudsigt tilfælde.*

**Mr. Gold**: *Du er ikke en del af holdet.* *Du sidder stille bagest i lokalet.* *Du hverken deltager eller involverer dig i undervisningen, på nogen måde.*

**Dawson**: *Herligt.* *Tak, mr. Gold.* *Tak.* *Det betyder rigtig meget for mig.*

## Scene 3

**Jacobs' klasseværelse.**

(Pacey sidder ved katederet i et klasseværelse. Ms. Jacobs kommer ind i lokalet. Hun bliver lidt nervøs, da hun ser Pacey sidde der. Pacey smiler stort til hende.)

**Pacey**: *Godmorgen, ms. Jacobs.*

**Ms. Jacobs**: *Godmorgen, Pacey.*

**Pacey**: *Kan vi tale sammen.*

**Ms. Jacobs**: *Hør, det her er ikke din klasse, så vi ses senere.*

**Pacey**: *Nej, vi bliver virkelig nødt til at tale sammen.*

**Ms. Jacobs**: *Vi har intet at tale om, udover lektier og der er ingen. Så smut nu.*

**Pacey**: *Der er en masse at tale om.* *Vi kunne starte med det tungekys, hvis du vil.*

**Ms. Jacobs**: *Jeg aner ikke hvad, du taler om og jeg insisterer på du forlader det her klasseværelse lige nu.*

(Altimens denne samtale har fundet sted, er klasseværelset nu fyldt med elever.

Skoleklokken ringer.)

**Pacey**: *Hør her, jeg er lige så forvirret over alt det her, som du er.*

**Ms. Jacobs**: *Pacey, vær nu sød.* *Der skete ingenting.* *Der var ikke noget kys.* *Vær så sød, at lade være.*

**Pacey**: *Din tunge var i min mund.* *Du er ikke fair.*

(Pacey forlader klasseværelset.)

**Ms. Jacobs**: *Godmorgen, allesammen.*

## Scene 4

**CHS Kantine**

(Det er ved frokosttid.

Dawson sætter sig ved et bord, hvor Jen, Joey og Pacey sidder.)

**Dawson**: *Jeg kan ikke regne med hjælp fra filmholdet, sådan som jeg havde håbet.* *Hvilket betyder, at vi bliver nødt til at arbejde overtid, hvis vi skal nå at blive færdig til festivalens deadline.*  *Vi bliver nødt at filme hele weekenden.* *Joey, det betyder at du bliver nødt kysse Pacey.*

**Joey**: *Jeg er ved at få spat over det her kyssehalløj.*

**Pacey**: *Jeg er heller ikke oppe at køre over det, okay?* *Det går begge veje.*

(Der er en tydelig godmodig fjendtlighed mellem Joey og Pacey.)

**Dawson**: *Joey, kæmpe åbenbaring.* *Jeg tror jeg ved hvordan jeg kan gøre dig, til verdens lykkeligeste skuespillerinde.* *Du dør jo i slutningen af filmen, du ved?* *Hvad ville du sige til at dø tidligere, såsom imorgen?*

**Joey**: *Hvad mener du?*

**Dawson**: *Din karakter bliver dræbt i et voldsomt overraskesangreb.* *Men din smukke kloge kusine fra New York kommer tids nok til at finde dit lemlæstede lig.*

**Pacey**: *Makker, jeg tror du har fat i noget her.*

**Jen**: *Wow, wow.* *Vent lige lidt.* *Hvis det betyder at jeg skal spille...*

**Dawson**: *Nej, det er perfekt.* *Det fjerner hele kysseproblemet og får dig tilbage bag kameraet hos mig, hvor du hører til.*

**Jen**: *Men har i ikke allerede filmet en masse med Joeys karakter?*

**Dawson**: *Det er let nok at ændre.* *Det er bedre på den her måde.* *Det er så uforudsigeligt.* *Publikum vil overhovedet ikke se det komme.* *Ligesom Janet Leigh i "Psycho".*

**Pacey**: *Drew Barrymore i "Scream".*

**Joey**: *Ahh, en efterligning, der efterligner en efterligning.*

**Dawson**: *Jeg synes det passer lige ind i filmens tone, synes du ikke?*

**Joey**: *Du har ret, Dawson.* *Det er perfekt.*

## Scene 5

**Jacobs' klasseværelse**

**Ms. Jacobs**: *Okay, er der nogen som vil forklare mig, hvilken sindstilstand Catherine var i, da hun skubbede Heathcliff fra sig?*

**Nellie**: *Det var hendes tragiske og forkvaklede måde at vise ham, at hun elskede ham.*

**Ms. Jacobs**: *Ja, det er den gængse og åbenlyse fortolkning.* *Men, jeg mener at der er mere i det end det.* *Af en eller anden årsag, anses denne historie for at være en stor kærlighedshistorie.* *Men sandheden er at Heathcliff og Catherine aldrig hørte sammen.* *De skulle aldrig have været sammen.* *Catherine var grundlæggende, helt til hundene.* *Heathcliff var i bund og grund, en hæderlig fyr, der havde en masse at lære om livet.* *Og at han i grunden, klarede sig bedre uden en pjevset, mentalt forstyrret dørmåtte, der rendte efter ham.* *Det hele var forkert, skulle aldrig have været sket.* *Brontë skulle have sparet sit blæk.*

(hylet ud af den

Det ringer ud.)

## Scene 6

**Golds klasseværelse**

**Mr. Gold**: *Så vi skal arbejde hurtigt hvis vi skal være klar til filmfestivalen.*

(Mr. Gold går rundt mellem bordene og Dawson sidder ved det allerbageste bord.)

**Cliff**: *Det kan vi godt nå.* *Manus er færdigt.* *Storyboards er færdige og vi har arbejdet på det hele sommeren.*

**Mr. Gold**: *Så lad os se på historien.* *Har du løst problemet med akt 3?*

**Dawson**: *Mr. Gold?*

**Mr. Gold**: *Ja, Dawson?*

**Dawson**: *Er det Boston Film Festival?*

**Mr. Gold**: *Ja, det er det.* *De har en junior division.*

**Cliff**: *Okay, akt 3, jeg er lige blevet skadet i den store kamp mod Tyler, min arm er knust.* *Knoglen brækket tre steder.* *Men jeg nægter at sige det til træneren, fordi så vil han ikke lade mig spille i den store hjemmekamp.* *Husk vi vil have publikum til at spørge, "Kan han klare det"?* Vinder holdet den store kamp? Husk at det er autobiografisk, hvis der er nogle spørgsmål. Jeg var der, jeg gennemlevede det. Så spørg bare, okay?

## Scene 7

**CHS gang**

(Dawson og Joey står ved Dawsons skab.)

**Dawson**: *"Ærens Hjelme".* *En krønike over sidste års football sæson.* *Og tag den her.* *Mr. Cliff Quarterback, i egen høje person, har skrevet den, instruerer den og spiller hovedrollen.*

**Joey**: *Årh, en Streisand.*

**Dawson**: *Det her er seriøst, Jo.* *Den skal med på filmfestivalen.* *Min festival.* *Det er min nærmeste konkurrent.*

**Joey**: *Og det er en sportsfilm?*

**Dawson**: *En plat og lam sportsfilm.*

**Joey**: *Uf.* *Indbegrebet af alt, hvad du afskyer.* *Kan livet blive mere rædselsvækkende?*

(Dawson og Joey får øje på Cliff, der er på vej hen til Jen.)

**Cliff**: *Hej, jeg hedder Cliff.*

**Jen**: *Hej, jeg hedder Jen.*

(Joey skotter til Dawson.)

**Dawson**: *Det sker bare ikke.*

**Cliff**: *Jeg ved at det kan være temmelig traumatiserende at være den nye elev, så hvis der er noget som helst jeg kan gøre, for at gøre det lettere.* *Såsom at præsenterer dig for folk, invitere dig ud.*

**Jen**: *Det er virkelig sødt af dig.* *Kan jeg vende tilbage.* *Jeg mener, jeg er stadig ved at falde til og så'n.*

**Cliff**: *Absolut. Klart.* *Og det var hyggeligt at møde dig, Jen. Forkortelse af Jennifer.*

**Jen**: *I ligemåde, Cliff. Forkortelse af Clifford.*

(Joey og Dawson står stadig ved Dawsons skab, mens Cliff tydeligvis tjekker Jen ud, da hun går forbi dem. Dawson kigger efter hende, da hun forsvinder.)

**Joey**: *Jeg sagde det jo, Dawson.* *Det går hurtigere i New York.*

## Scene 8

**Leery-familiens hus.**

**Dawson**: *Far.*

(Dawson løber ned af trappen og ind i spisestuen.)

**Dawson**: *Hej, far.* *Har du set mit videokamera?*

**Mitch**: *Skal i filme i dag?*

**Dawson**: *Ja, Joeys hoved ryger.*

**Mitch**: *Det er i soveværelset.* *På din mors natbord.* *Du må nok hellere tage båndet ud.*

(Dawson står med modellen af Joeys hoved(Den fra teaseren).)

**Dawson**: *Du ved godt at du kan blive arresteret for den slags i visse delstater, ikke?*

(Mitch griner.)

**Dawson**: *Øhm, jeg har et spørgsmål.* *Det er på en måde, et pige/forholdsspørgsmål og jeg vil ikke have at det stiger dig til hovedet at jeg beder om et faderligt råd.* *Men...* *For jeg er bestemt ikke begejstret for dit og mors perverterede sexliv.* *Men jeg er ikke ligefrem stolt over at indrømme, at min egen uerfarenhed sætter en stopper for mit nuværende pigebekendtskab.*

**Mitch**: *Så, hvad er spørgsmålet?*

**Dawson**: *Kysse-teknik.*

**Mitch**: *Hvordan kan jeg hjælpe?*

(Far og søn sætter sig. Dawson lægger modellen fra sig på bordet, ved siden af den restaurantmodel, som hans far har arbejdet på.)

**Dawson**: *Altså, jeg er interesseret i det tekniske.*

**Mitch**: *Der er ingen teknik, Dawson.* *I lader jeres læber mødes og så kører det.*

**Dawson**: *Jo, men hvad udgør et godt kys?*

**Mitch**: *Første gang, jeg kyssede din mor...*

**Dawson**: *Nu ikke alt for detaljeret.*

(Joey kommer gående uden for huset og kravler op af stigen nedenfor Dawsons værelse.)

**Mitch**: *Og vi var på en båd og din mors læber var tørre pga. solen og hun spurgte om hun måtte låne min læbepomade.* *Så jeg tog den op og puttede noget på mine læber og lænede mig så frem og kyssede hende.*

(Joey kravler ind i Dawsons værelse og kan høre, at de snakker nedenunder.)

**Mitch**: *Pomaden var virkelig blød og gled let over på hendes læber.* *Følelsen var helt fantatisk.* *Kemien var der allerede, som du ved...*

(Joey afslører ikke sin tilstedeværelse, mens hun står og lytter til deres far-søn snak.)

**Mitch**: *...Men dette var bare en af de ting, som slog det fast med syvtommersøm.* *Det var uforglemmeligt.* *Og endnu vigtigere, romantisk.*

**Dawson**: *Se se, her gik jeg og troede at det kun handlede om sex for jer to.*

**Mitch**: *Vi knaldede stadig.*

(Dawson er ikke begejstret for at høre på det.)

*Men romantik er uundværligt.* *Det hele handler om romantik.* *Og læbepomade.*

**Dawson**: *Men selve kysset, hvad gjorde du?*

**Mitch**: *Altså, her...*

(Mitch tager modellen af Joeys hoved.)

**Mitch**: *Prøv engang.*

(Dawson griner forlegent.)

**Dawson**: *Nej.*

**Mitch**: *Kom nu, det her er et stort far/søn øjeblik.*

(Joey ser med ovenfra og smiler.)

**Mitch**: *Du bad selv om det.* *Okay.* *Nåh, fugt dine læber og kør på.*

**Dawson**: *Far, det her er latterligt.*

(Han griner stadig forlegent.)

**Mitch**: *Vent.* *Tricket er, din underlæbe.* *Du bliver nødt at slappe helt af i den, okay?* *Den skal have sit eget liv.* *Den skal danse med hendes.*

**Dawson**: *Okay.*

(Dawson løfter modellen op.)

**Mitch**: *Luk øjnene.*

(Joey og Dawson lukker begge øjnene(Joey forestiller sig tydeligt, at Dawson virkelig kysser hende). Dawson kysser modellen ganske let på munden.

**Mitch**: *Det var flot.*

**Dawson**: *Ja?*

**Mitch**: *Ja.*

**Dawson**: *Fedt.*

(Dawsons grin er fortsat forlegent og han rejser sig.)

**Dawson**: *Øh, glem at det her nogensinde er sket.*

(Mitch laver et; Jeg sværger håndtegn.)

**Dawson**: *Okay.* *Tak.*

(Joey lægger mærke til lyde, der kommer fra et af værelserne ovenpå og får øje på telefonledningen, som hun følger til en lukket dør.)

**Gale**: *Vi ses i aften.* *Nej, nej, nej, det kan jeg ikke.*

(Joey står lyttende udenfor døren og kan høre alt hvad Gale hvisker i telefonen.)

**Gale**: *Han er nedenunder.* *Okay, så lægger jeg på nu.* *Okay, lover det.* *Jeg lover det.*

(Hun hører også kysselyde.)

**Gale**: *Senere.* *Okay, farvel.*(Gale lægger på og er lige ved, at støde ind i Joey, da hun kommer ud fra værelset.)

**Gale**: *(et forskrækket)Uh, Joey, hvad laver du?*

**Joey**: *Jeg ledte bare efter Dawson.* *Vi skal filme i dag.*

(Gale virker en kende nervøs.)

**Gale**: *Det er godt.*

**Joey**: *Ja, jeg bliver myrdet idag.*

**Gale**: *Det er godt.* *Nåh, vær forsigtig i solen.* *Den er skarp idag.* *Brug solcreme.*

**Joey**: *Nå, men vi ses senere, mrs. Leery.*

(Joey vender sig for at gå.)

**Gale**: *Ja, ses, Joey.*

(Joey vender sig og kigger på mrs. Leery.)

**Joey**: *Mrs. Leery?*

**Gale**: *Ah ha?*

**Joey**: *Jeg ved det.*

(Gale ser bekymret og lidt skamfuld ud. Efter et par tavse sekunder, vender Joey sig og går.)

## Scene 9

'**Plænen foran Leery-huset og udhuset.**

(I mens der er noget lidt uhyggeligt musik leder "Stephanie" efter nogen ved bådebroen, der her bruges som kulisse.)

**Joey**(i rollen som Stephanie):*Steven?* *Steven?* *Steven?*

("Stephanie" finder et stykke blodigt tøj på græsset og bliver overfaldet af havuhyret("Steven" spillet af Pacey).)

(Stephanie kæmper. og løber for sit liv mens der kommer de sædvanlige gyserfilmslyde. "Stephanie" gemmer sig bag en landlagt båd og stikker hovedet op for se efter uhyret får hun hovedet hugget af. Modellen af Joeys hoved triller hen af jorden, hvor Jen samler det op.)

**Dawson**: *Og cut.* *Smukt.*

**Jen**: *Folkens, det var virkelig godt.*

**Dawson**: *Perfekt.* *Det kunne ikke have været bedre.*

(Pacey tager hovedet af sit kostume.)

**Pacey**: *Joey, du dør så flot.* *Dawson, kunne vi tage den en gang til?* *For jeg elsker bare det syn.*

**Dawson**: *Nej, vi er bagefter i tidsplanen.* *Videre.*

(Joey kigger drillende på Pacey, mens hun er smurt ind i teaterblod. Dawson roder med båndene. Joey går ind i udhuset for at tørre blodet af og skifte tøj og Jen går efter hende.)

**Jen**: *Hej, Joey, lad mig hjælpe dig, med at få det der blod af.*

**Joey**: *Det er okay, jeg tror, jeg ka...*

**Jen**: *Nej, kom nu.* *Jeg har ikke noget imod at hjælpe.* *Intet problem.*

(Joey virker både lidt kejtet, men også lidt afvisende.)

**Jen**: *Se bare, hvor det klistrer.*

(Jen begynder at tørre det af.)

**Joey**: *Jeg kan godt klare det.*

(Joey tager sin skjorte af og accepterer Jens hjælp.)

**Joey**: *Okay.*

**Jen**: *Her, lad os få dig, dækket til.* *Værsgo.*

(De får behændigt bikini-overdelen af.)

**Jen**: *Du har flotte bryster.*

(Joey bliver genert over bemærkningen.)

**Jen**: *Jeg mener det ikke på den måde.* *Jeg er helt og totalt hetero.* *Jeg kommenterer bare, pige til pige.* *Du har en virkelig flot krop.*

(Joey er stadig kejtet.)

**Joey**: *Jeg er for høj.*

**Jen**: *Nej, det er du slet ikke.* *Det klæder dig.* *Jeg mener, helt seriøst, jeg ville ønske at jeg havde dine former og dine lange ben.* *Min krop er et rod.*

(Joey stirrer paf på Jen.)

**Jen**: *Jeg er ikke særlig høj, mine hofter stikker ud på en underlig facon...* *...og mit ansigt ligner en and og jeg hader mine bryster.*

**Joey**: *Mener du det seriøst?*

**Jen**: *Ja, det er jo helt normalt at hade sit eget udseende.*

(Jen tørrer blodet af og joey ligner én, der tænker; måske er vi ikke så forskellige, endda.)

**Joey**: *Du ligner ikke en and.*

**Jen**: *Ved du hvad, det er det venligste du har sagt til mig, siden vi mødte hinanden første gang.*

(Jen lægger den "blodige" skjorte til side.)

**Jen**: *Joey, jeg har tænkt mig, at gøre det rigtig svært for dig, at hade mig.*

(Jen går og Joey står med et håndklæde om sig.)

(Dawson står bag et kamera og de filmer tydeligvis.)

**Pacey**(Som Steven): *Bare rolig.* *Jeg skal nok hjælpe dig med at finde din kusine.*

("Steven" har lagt sin hånd på "Penelope"s arm.)

**Jen**(Som Penelope): *Det er så sødt af dig.* *Jeg vil aldrig kunne takke dig nok.*

("Steven" kysser "Penelope". Pacey overdriver det med sin klassiske flabethed. Joey griner i baggrunden.)

**Dawson**: *Cut!* *Cut!* *Pacey, hvad helvede er det du laver?*

(Dawson løber hen til Pacey og Jen.)

**Pacey**: *Jeg kysser, mand.* *Hvad ser det ud som om jeg laver?*

**Dawson**: *Snorkler.* *Det er ikke sådan det, beskrives i manuskriptet.*

**Dawson**: *Er du okay?* *Gjorde han, dig noget?*

**Jen**: *Nej, nej.* *Jeg har det fint.*

**Joey**: *Det var bare et kys, Dawson.*

**Pacey**: *Ja og jeg synes seriøst at vi skal have et til.* *Ja?*

(Jen griner.)

**Dawson**: *Nej!* *Intet kys.* *Jeg stryger kysset.* *Det er ude.*

**Joey**: *Vent lige et øjeblik, du kan da ikke stryge kysset.*

**Dawson**: *Jo, jeg kan.* *Det har jeg lige gjort.* *Det virker ikke.* *Det giver ikke mening at vores nye karakter kysser sin nyligt afdøde kusines kæreste.* *Kysset er strøget.*

**Pacey**: *Okay, så.* *Er vi færdige her?* *Jeg har faktisk planer i aften.*

**Dawson**: *Ja, vi er færdige for i dag.*

**Jen**: *Jeg burde faktisk osse smutte.* *Farvel folkens.*

(Jen går og Dawson løber efter hende.)

**Dawson**: *Jen, vent lidt.*

(Joey bliver stående.)

**Joey**: *Og hvad skal du så monstro i aften?*

**Pacey**: *Tja, tilfældigvis så er min drømmekvinde til skolefesten, så der planlægger jeg også at indfinde mig.*

**Joey**: *Hvor er hun heldig.*

(Jen og Dawson går hen mod Jens bedsteforældres hus.)

**Dawson**: *I anledning af skolefesten, har jeg lejet "Saturday Night Fever", "Staying Alive" og "Grease".*

**Jen**: *I stedet for at tage med?*

**Dawson**: *Jep.* *Det bliver en John Travolta aften med udtryksfulde oplevelser.* *Se, på den måde kan vi danse, uden at røre os.*

**Jen**: *Det kan jeg ikke, Dawson.* *Det er jeg ked af.*

**Dawson**: *Har du da mere tillokkende planer?*

**Jen**: *Faktisk, så skal jeg med til festen.*

**Dawson**: *Årh.*

**Jen**: *Jeg vidste ikke at du havde planlagt en filmaften.*

**Dawson**: *Nej, det er iorden.* *Skal du..* *Skal du derhen alene?*

**Jen**: *Neeej, faktisk, så inviterede Cliff Elliot mig.* *Han mente at det ville være en god måde for mig at møde nye mennesker.*

**Dawson**: *Okay.*

**Jen**: *Se nu ikke så trist ud.* *Det er ikke en date eller sådan noget.* *Han inviterede mig bare med og jeg sagde ja tak.*

**Dawson**: *Okay, bare kald mig forvirret, men det er definitionen på en date, er det ikke, Jen.*

(Der er kemi mellem dem.)

**Jen**: *Jo, du har ret, jeg ville bare gerne med, så.* *Jeg mener, jeg er ny her og det lød bare som om det ville blive sjovt.* *Hvorfor kommer du ikke forbi?* *Vi kunne tage en dans.*

**Dawson**: *Nej, jeg har en date med Travolta.* *Jeg vil ikke skuffe ham.*

**Jen**: *Nåh, vi ses senere.*

**Dawson**: *Okay.* *Ses.*

**Jen**: *Hej.*

**Dawson**: *Cliff.*

## Scene 10

**Dawsons værelse**

(Joey flader ud på Dawsons seng, men Dawson går frem og tilbage med frustrationen lysende ud af sig.)

**Dawson**: *Cliff Elliot.* *Hvad handler det om?* *Jeg forstår det ikke.* *Hvordan kan hun være tiltrukket af ham?* *Hvad har han?*

**Joey**: *Tja, vi kan starte med målene på hans brystkasse og så bevæge os nedefter.*

**Dawson**: *Nej, nej, bortset fra det udenpå.* *Der er intet deroppe.* *Det er ren luft.* *Han er en letvægter.* *Hans manus er latterligt.* *Historien er endnu værre.*

**Joey**: *Jeg tror ikke det er hans evner som filmmager, der gør ham tiltrækkende, Dawson.*

**Dawson**: *Det værste af det hele er, hvor åben hun var om det.* *"Jeg skal til festen med Cliff."* *Som om det ikke ville genere mig.* *Jeg respekterer hendes åbenhed, men det var lidt tankeløst.*

**Joey**: *Fuldstændig tankeløst.*

(Dawson sætter sig hårdt på sengen.)

**Dawson**: *I dette øjeblik, danser de kind mod kind.* *Hendes arme om hans liv og de bevæger sig til en eller anden plat 80'er sang.* *Og han hvisker i hendes øre og det får hende til at fnise og kaste håret til den ene side.*

(Joey kigger på Dawson med lettere irritation.)

**Dawson**: *Deres øjne mødes i et akavet øjeblik.* *Fordi de ved at det nærmer sig DET øjeblik på aftenen, hvor han læner sig frem og fortæller hende, hvilken dejlig aften, det har været.* *Han spørger om de kan ses igen og hun smiler sit sexede legende smil, som egentlig bare er sexet og ikke legende og siger at det vil hun gerne.* *Og så mødes deres læber, deres munde bliver et og deres tunger finder hinanden.*

(Dawson kaster sig dramatisk på sengen.)

**Dawson**: *ÅRH jeg kan ikke klare det!*

(Hylet helt ud af den)

**Joey**: *Du er så dramatisk.*

**Dawson**: *Jeg fatter det bare ikke.* *Jeg fatter det bare ikke.* *Hvad gjorde han, som jeg ikke har gjort?*

**Joey**: *Han inviterede hende ud.*

**Dawson**: *Jeg tager til festen.*

**Joey**: *Hvad?*

**Dawson**: *Jeg tager til festen.*

**Joey**: *Hvad?*

(Dawson går ind i sit skab for at finde noget passende tøj.)

**Dawson**: *Det er min eneste mulighed for at ændre aftenens udfald.*

**Joey**: *Hvorfor?*

**Dawson**: *Fordi Jen er der.*

**Joey**: *I armene på en anden fyr.* *Hvorfor pine dig selv?*

**Dawson**: *Jeg er kunstner.* *Pinsel er en forudsætning.* *Kommer du eller hvad?*

**Joey**: *Tænk det igennem, Dawson.* *Den her film, du har gang i, ender måske ikke, som du ønsker det.*

(Dawson skifter tøj fra t-shirt til skjorte og vest.)

**Dawson**: *Jeg burde være den, der kysser hende og ikke en eller anden sportsnørd.* *Jeg kan gøre det.* *Jeg kan få min underlæbe til at danse.* *I aften sker det.* *Jeg kysser pigen.*

**Joey**: *Det her er så ynkeligt, Dawson.* *Men jeg vil gerne bevidne dit hormonelle selvmord.* *Så jeg kommer med.*

**Dawson**: *Giv mig to sekunder, jeg skal lige tjekke mit hår.*

(Joey stirrer bekymret på Dawson.)

## Scene 11

**Leery-huset, gangen og køkkenet.**

**Gale**: *Selvom vi formentlig ikke vil diskutere Tele-thonen før efter aftensmaden, så det bliver nok sent.* *Jeg satser på midnat.* *Farvel.*

(Gale og Mitch kysser.)

(Joey lytter på, mens Gale snakker med sin mand.

Hun sætter sig på trappen for at indhente Mrs. Leery og forskrækker denne.)

**Joey**: *Godaften, mrs. Leery.*

**Gale**: *Joey, du skræmte mig.* *Hør, vi bliver nødt til at tale sammen.*

**Joey**: *Kan du huske min mor, mrs. Leery?*

**Gale**: *Jeg vil bare have gerne opklaret i morges.*

**Joey**: *Min mor var den bedste.* *Hun var en utrolig kvinde.* *Det kunne min far imidlertid ikke altid se.* *Han var hende utro, lige så længe jeg kan huske og det knuste hende.*  *Det sled på deres forhold og ødelagde næsten hele familien.*

**Gale**: *Hvorfor fortæller du mig, det. Joey?*

**Joey**: *Fordi dine handlinger påvirker andre.* *De berører de mennesker omkring dig og påvirker deres liv.*

**Gale**: *Du forstår ikke.*

**Joey**: *Nej, DU forstår ikke.* *Min mor fik kræft og døde, så regn den selv ud.* *Bare så du ved det, dine...* *dine grunde for at gøre det, du gør?* *De kan umuligt hamle op med den uoprettelige skade du gør.*

(Gale sukker.)

**Gale**: *Ved Dawson det?*

(Dawson er på hen imod sin mor og Joey.)

**Dawson**: *Ved hvad?*

(Joey ser strengt på mrs. Leery.)

**Joey**: *Hvordan man danser, jeg har fortalt at vi tager til festen.*

**Dawson**: *Jeg ved godt, hvordan man danser.*

**Joey**: *Ja, som om.*

(Hun ruller med øjnene.)

**Joey**: *Lad os gå.*

(Gale ser ud som om hun har dårlig samvittighed.)

**Joey**: *Du må hygge dig i aften, mrs. Leery.*

(Joey lukker døren efter dem og Gale står tilbage med et bekymret blik.)

## Scene 12

**CHS gymnastiksal**

(En DJ har gang i musikken i en overpyntet gymnastiksal.

Elever danser og andre sidder ved bordene.)

**Cliff**: *Heldigvis er det en sejrsfest.*

**Jen**: *Og du afgjorde kampen?*

**Cliff**: *Tja, jeg scorede da dig, ikke?*

(Jen griner let. Hun er ikke sur over scorereplikken.)

**Jen**: *Du ved, det kunne have min grund til at smutte, men på en eller anden måde, lykkedes det, dig at levere den kommentar uden, at den blev plat.*

**Cliff**: *Den gik?*

**Jen**: *Du var lusket, uden at være skummel.* *Det er meget indtagende.* *Er der noget, du ikke er god til?*

**Cliff**: *Jep, at danse.* *Jeg har ingen rytme overhovedet.*

**Jen**: *Bevis det.*

(Jen og Cliff går ud på dansegulvet.

Samtidig andetsteds i salen.

Pacey kigger drømmende på Tamara og går over til hende.)

**Pacey**: *Godaften, ms. Jacobs.*

**Ms. Jacobs**: *Hej, Pacey.* *Hvordan har du det, her til aften?*

**Pacey**: *Forvirret, perpleks, forundret, mystificeret.* *Et kaos af følelser.*

(Tamara Jacobs virker nervøs. Der er fortsat kemi imellem dem.)

**Ms. Jacobs**: *Jeg er chaparone i aften, så jeg burde tage en runde.*

**Pacey**: *Vil du danse, Tamara?*

**Ms. Jacobs**: *Det er ikke en god idé, Pacey.*

**Pacey**: *Selvfølgelig er det ikke en god idé.* *Men hvis tingene var anderledes, ville du så?*

**Ms. Jacobs**: *Jeg bliver til at gå nu.*

(Pacey sukker og smiler sit flabede smil.)

## Scene 13

(Dawson og Joey ankommer til festen.)

**Joey**: *De er så sødt et par.* *Hvad er din plan helt nøjagtigt?*

**Dawson**: *Jeg er ikke kommet dertil endnu.*

**Joey**: *Du må hellere finde på noget hurtigt, for i nogle dele af samfundet, er det de har gang i, kendt som forspil.*

**Dawson**: *Danser du?*

**Joey**: *Nej.*

**Dawson**: *Det gør du nu.* *Kom så.*

**Joey**: *Dawson, det her er....*

**Dawson**: *Det er let nok.* *Du bevæger dig bare og ryster lidt med røven.*

(De står på dansegulvet og musikken skifter til en slowdance, hvilket gør dem begge lidt generte. Joey, da hun er forelsket i Dawson. De danser og der er noget mellem dem.)

**Dawson**: *Vi har mistet hende.*

**Joey**: *Måske er hun sammen med din hjerne.*

(De danser og der er en underlig spænding i mellem dem.)

**Dawson**: *Du er ret god til det her.*

(Det lille øjeblik mellem Dawson og Joey bliver forpurret, da Jen og Cliff pludselig er ved siden af dem.)

**Jen**: *Hej, folkens.*

**Dawson**: *Hej.*

**Jen**: *Du kom altså.*

**Dawson**: *Ja.*

**Jen**: *Kender i Cliff?*

**Joey**: *Hej.*

**Cliff**: *Hej.* *Vi har film sammen, ikke?*(til Dawson)

**Dawson**: *Ikke rigtig. Jeg læser der bare.*

**Jen**: *Men Dawson er en meget talentfuld filmmager.*

**Cliff**: *Åh, ja? Du er interesseret i film?*

**Dawson**: *Jeg roder lidt med det.*

**Cliff**: *Fedt.*

**Dawson**: *Vi ses.*

**Joey**: *Det gik jo helt fantastisk.*

(Joey og Dawson danser videre, men uden den førnævnte spænding.

Pacey og Tamara får igen øjenkontakt.)

## Scene 14

(Da Jen forlader gymnastiksalen går Dawson efter hende. Han indhenter hende på gangen. Bagved Dawson er der et banner med teksten; Capeside Victory Dance/Capeside Sejrsfest).)

**Dawson**: *Hej.*

**Jen**: *Hej, Dawson.* *Hvor har du været?* *Jeg har ledt efter dig overalt.*

**Dawson**: *Tja, du ved, her og der.*

**Jen**: *Jeg håbede at vi kunne få en dans.*

**Dawson**: *Hvad med Cliff?*

**Jen**: *Hvis du hellere vil danse med ham.*

**Dawson**: *Du ved godt hvad jeg mener.*

**Jen**: *Det er en sang, Dawson.* *Det er en treminutters distraktion fra livet.*

**Dawson**: *Men han bliver måske oprevet, du er jo hans date og sådan.*

**Jen**: *Glem at jeg spurgte.*

**Dawson**: *Jen...*

(Han skal til at følge efter hende, da hun går ind på pigetoiletterne og de andre piger skrapper op.)

**Dawson**: *Undskyld.*

(Han skynder sig ud.)

## Scene 15

**Gymnastiksalen**

(Dawson og Joey sidder ved et af bordene.)

**Joey**: *Det her er pinligt.* *Lad os skride.*

**Dawson**: *Nej, jeg nyder min elendighed.*

**Joey**: *Mens du står der på havnen og glaner, sejler lille* USS Jenny *længere og længere ud til søs.* *Har du ikke fået nok?*

**Dawson**: *Nej, jeg trækker stadig vejret.*

**Joey**: *Dawson, du kender dårligt den pige.*

**Dawson**: *Det ved jeg.* *Det er det magiske ved det, Joey.* *Sandt nok, Jen trådte ind i mit liv for knapt to sekunder siden, men jeg føler allerede den forbindelse.* *Det bånd, der betyder at det er meningen at vi skal være sammen* *Du kalder det ønsketænkning af teenagetypen.* *Men, Joey, jeg siger dig, at der er noget dybt imellem os.*

**Joey**: *Du skræmmer mig, Dawson.* *Du har gang i det her Frankenstein/Hyde halløj.* *Jeg mener, det ene øjeblik er du Dawson og det næste er du, dit Psycho alter ego.* *Du er havuhyret fra din egen film.*

**Dawson**: *Og hva så, Jo.* *Jeg kan ikke forklare det på anden måde.* *Pigen er et mysterie for mig, men jeg føler jeg har kendt hende altid.* *Jeg mener.* *Det er sådan jeg har det med dig.* *Hun udfordrer mig på samme måde som du gør.* *Hun kunne være dig...* *bortset fra at hun er Jen.*

**Joey**: *Lad mig lige minde dig om hvordan din allegoriske gyser/kærlighedsfilm ender.* *Monsteret får ikke pigen.* *Han lider en forfærdelig, blodig og rædsvækkede død.* *Hvil i fred, Dawson.* *Rart at kende dig.*

(Joey rejser sig for at gå.)

**Dawson**: *Hvor skal du hen?*

**Joey**: *Jeg er allerede død, husker du nok?*

(Dawson kigger efter hende og kigger så på Jen og Cliff, der hygger sig og danser.)

**Dawson**: *Det er tid til en omskrivning.* Han rejser sig. *Undskyld mig, jeg afbryder lige.*

**Jen**: *Hvad har du gang i, Dawson?*

**Dawson**: *Faktisk så vil jeg ikke afbryde, men tage over herfra.* *Tak for at give Jen, en god oplevelse, i de tidlige aftentimer.* *Men nu er jeg her i egen person og kan tage over herfra.*

**Cliff**: *Hvad snakker du om?*

**Jen**: *Ja, hvad snakker du om?*

**Dawson**: *Du og jeg, hun og jeg. Jeg ved det er lidt forvirret.* *Men det eneste du behøver at forstå er at der noget mellem Jen og jeg.* *Det er stadig nyt og udefinerbart, men det her er mit forsøg på at klarlægge det.* *Så jeg vil bede dig, mand til mand, om at træde til side.* *Så jeg kan få et øjeblik alene med min udkårne.*

**Cliff**: *Jen, hvem er den fyr?*

**Jen**: *Dawson, hvad laver du?*

**Cliff**: *Hov, du bliver nødt til at gå. Nu.* *Okay, det her er for underligt.*

**Dawson**: *Nej, jeg mener at du er den bør gå.* *Jeg bliver.*

**Cliff**: *Hvad sker der, Jen?* *Vil du være sammen den fyr eller?* *Hvorfor smutter du ikke bare?*

**Dawson**: *Hvorfor smutter du ikke?*

**Cliff**: *Og hvad hvis jeg ikke gør?*

**Dawson**: *Det har jeg ikke tænkt over endnu.*

**Jen**: *Nu skal I høre, jeg vil gøre det let for jer begge.* *Jeg går.*

## Scene 16

**En stille gade i Capeside.**

(Pacey, Dawson og Joey kommer gående.)

**Dawson**: *Det her kunne meget vel være den mest afskyvækkende aften i hele mit liv.* *Jeg er en kæmpeidiot.* *Joey, hvordan kunne du lade mig gøre det?*

**Joey**: *Jeg vidste at det ville ende med at være min skyld.* *Det hele ville være min skyld.*

**Dawson**: *Og Pacey, min ikke-eksisterende ven.*

**Pacey**: *Jeg er ked af det, mand.* *Jeg havde andet at bekymre mig om.*

**Joey**: *I det mindste lod jeg dig, ikke i stikken.* *Jeg kom tilbage.*

**Dawson**: *Hvem er denne mystistiske kvinde som du konstant hentyder til?*

**Pacey**: *Uheldigvis forbliver den mystiske kvinde, et mysterium, selv for mig.*

**Dawson**: *I ved, i dette øjeblik er Jens læber formodentlig presset imod Cliffs.*

**Joey**: *Lad nu være med det der.*

**Pacey**: *Ved i hvad?* *Det her er mit stoppested, unger.* *Mañana.*

## Scene 17

**Leery-huset, køkkenet**

(Gale kommer ind med en pose i hånden.)

**Gale**: *Hej.*

**Mitch**: *Hej, skat.* *Hvordan gik det?*

**Gale**: *Okay.* *Jeg tog lidt rester med til dig.* *Er Dawson kommet hjem?*

**Mitch**: *Nej, jeg tror vores søn har travlt med at kysse nabopigen for den første gang i aften.*

**Gale**: *Uh, det lyder romantisk.*

**Mitch**: *Kan du huske vores første kys?*

(Gale har hænderne på Mitchs skuldre.)

**Gale**: *Selvfølgelig husker jeg det.* *Det var vores første date.* *Du tog mig med i biffen.* *Den film hvor Mary Tyler Moore spillede en rædselsful mor.*

**Mitch**: *"En ganske almindelig familie".*

**Gale**: *Ja.*

**Mitch**: *Nej, det var ej.* *Det var vores anden date.*

**Gale**: *Vent, det var i din bil ved et lyskryds.* *Jeg husker at du lænede dig over og kyssede mig.*

**Mitch**: *Nej.*

**Gale**: *Jo, det var det.*

**Mitch**: *Jeg kan ikke tro det, du husker ikke vores første kys.*

**Gale**: *Jeg kan godt huske det.* *Jeg tror det er dig, der ikke kan huske det.*

**Mitch**: *Jeg husker hvert et øjeblik.* *Det er det absolutte klareste minde i mit liv indtil videre.*

**Gale**: *Skat, jeg er ked af det.* *Det er sent.* *Jeg har haft en lang aften.*

(Hun tager en læbepomade op og tager noget på.)

**Mitch**: *Og her gav jeg vores søn, råd om det at give et mindeværdigt kys.* *Kun for at opdage at jeg er en komplet fiasko.*

**Gale**: *Jeg ved det.* *Vi fik pizza.* *Det var den der hæslige restaurant.* *Hvor du kom til at gnide rød chilipeber i dit øje.*

(Hun sætter sig på skødet af sin mand.)

**Mitch**: *Tredje date.* *Du bliver nødt til at stoppe.*

(Gale kysser Mitch intenst, som overtager hurtigt kysset.)

**Gale**: *Hvordan går det med læberne?* *Er de stadig tørre?*

**Mitch**: *Jeg tror jeg skal bruge lidt mere.*

(Da de krammer, kan man se tegn på dårlig samvittighed i Gales ansigt.)

## Scene 18

**Havnepromenaden**

**Pacey**: *Det sker bare ikke.*

**Pacey**: *Ms. Jacobs?*

**Ms. Jacobs**: *Hej, Pacey.*

**Pacey**: *Ved du hvad, jeg har den her underlige følelse af det her virker bekendt for mig?*

**Ms. Jacobs**: *Jeg tænkte at det ville være passende.*

**Pacey**: *At give os en chance at gøre det hele om igen?*

**Ms. Jacobs**: *Kun for at ændre slutningen.* *Undskyld, Pacey, for min opførelse.* *Det her er uden tvivl det mest absurde, jeg nogensinde har gjort.* *Ikke at forglemme strafbart.*

**Pacey**: *Det var bare et kys.*

**Ms. Jacobs**: *Nej.* *Det var mere end det.* *Hør her, det jeg gjorde var gruelig forkert og jeg kunne prøve at forklare dig om min håbløst forskruede sinds-tilstand.* *Fordi du fortjener at få en forklaring på min opførelse.* *Men istedet for at fylde dig med 10 års terapisnak.* *Så håbede jeg at kunne nøjes med en simpel undskyldning og håbe på at du ikke har fået nogle permanente ar på sjælen.* *Jeg er ked af det, Pacey.* *Hvad jeg gjorde var forkert og jeg er ked af at jeg gjorde det.*

**Pacey**: *Hov, hvorfor er det lige, at du skal tage det fulde ansvar for det?* *Jeg er muligvis kun 15, men jeg er gammel nok til at tage ansvar for mine handlinger.* *Måske ikke ifølge myndighederne, men sådan føler jeg, mig.* *Jeg gengældte kysset.* *Okay?* *Jeg kyssede igen.*

**Ms. Jacobs**: *Fair nok.*

**Pacey**: *Og ved du hvad?* *Jeg fortryder det overhovedet ikke.* *Det burde du heller ikke.*

**Ms. Jacobs**: *Men det må ikke ske igen.* *Fra nu af, er vores forhold udelukkende lærer/elev.* *Det vil jeg have skal være helt klart.*

**Pacey**: *Og hvis jeg ikke er enig?*

**Ms. Jacobs**: *Det er ikke til diskussion.* *Du ved at det bliver nødt til at være sådan, Pacey.* *For alle de åbenlyse grunde og alle de ikke så åbenlyse grunde.*

**Pacey**: *Det er så uretfærdigt.* *Jeg er ikke så god til det med pigerne og så møder jeg endelig en...*

(Pacey går i stå.)

**Ms. Jacobs**: *Bare rolig, Pacey.* *Det vil ændre sig.* *Tro mig.* *Godnat.*

(Der er tydelig kemi i mellem dem og de kysser igen.)

## Scene 19

**Dawson**: *Jo, lad os gøre skaden op.* *Hvad har vi lært fra denne "Beverly Hills, 90210"-agtige aften?*

**Joey**: *hmmm.* *Vi burde altid blive hjemme lørdag aften og se film.* *For man kan ikke*

(hun griner let.)

**Joey**: *spole tilbage i livet.*

**Dawson**: *Nej, det kan man ikke.* *Det bliver ikke noget problem nu, da jeg officielt har ødelagt min chance hos Jen.* *Det er officielt ovre.*

**Joey**: *Det begyndte aldrig, Dawson.*

**Dawson**: *Ved du hvad, jeg føler mig faktisk ligesom uhyret fra min film.* *Der er noget i mig, som jeg ikke kan styre.* *Jeg har ingen balance længere.* *Alt er enten højt eller lavt, varmt eller koldt, sort eller hvidt.* *Der er intet mellemniveau mere.* *Altså, intet er bare okay.*

**Joey**: *Jeg er for træt til at filosofere, Dawson.*

**Dawson**: *Gør mig en tjeneste?* *Hvis jeg gør noget lignende igen og det er jeg sikker på vil ske, inden jeg er færdig med denne modningsproces.* *Næste gang, så bind mig til min seng og vent på at jeg bliver klar i hovedet igen.*

**Joey**: *Må jeg bruge læderremme?*

**Dawson**: *Ikke før du har forklaret det med olien.*

**Joey**: *Du er simpelthen for meget.* *Det er du virkelig.* *Jeg forstår ikke, hvordan nogen, der er så selvbevidst kan være så ufattelig uvidende.*

(De får øje på Jen der lige har købt saltvandskarameller.)

**Dawson**: *Årh, mand.* *Hvad skal jeg gøre?*

**Joey**: *Det er op til dig selv.*

**Dawson**: *Tja, jeg har jo allerede smadret aftenen.* *Så jeg kan ligeså godt gøre arbejdet færdigt.*

**Joey**: *Til der ikke er nogen tilbage?*

**Dawson**: *Kan du selv finde hjem, Jo?*

**Joey**: *Ja, helt klart.*

**Dawson**: *Ønsk mig held og lykke.*

**Joey**: *Held og lykke, Dawson.* *Jeg håber at du får dit kys.*

## Scene 20

(Dawson går langsomt hen mod Jen.)

**Jen**: *Jeg begynder at føle mig som en TV-karakter.*

**Dawson**: *Jeg anede ikke hvad jeg skulle sige.* *Til at starte med.*

**Jen**: *Det er da vist første gang.* *Jeg er virkelig vred, Dawson.*

**Dawson**: *Det ved jeg.*

**Jen**: *Hvad ønsker du af mig?*

**Dawson**: *Jeg vil vide, hvad det er der foregår mellem os.*

**Jen**: *Og det spørgsmål skal absolut besvares netop i aften?*

**Dawson**: *Jeg beklager det der skete her til aften, Jen.* *Jeg blev bange.* *Bange for at blive "Vennen".*

(Jen ler opgivende.)

**Jen**: *Åh, gud, vennen.* *Hvor frygteligt.*

**Dawson**: *Det er frygteligt.* *Jeg føler at jeg er ved at blive den ven, som du fortæller om dine eventyrdates til.* *Jeg vil ikke have det skal være tilfældet.* *Jeg vil være din eventyrdate.*

(De ser et par, der sidder på dækket af en båd og skåler.)

**Jen**: *Kan du ikke være begge dele?*

**Dawson**: *Nej.* *Ikke når man er 15.* *Det er for kompliceret.*

**Jen**: *Ahmmh, jeg er interesseret.*

**Dawson**: *I hvad?*

**Jen**: *I et eventyr.* *Hvad skal jeg gøre?*

**Dawson**: *Du kunne give mig et kys.*

**Jen**: *Jeg er seriøst en kliché, at du ved det, Dawson.* *I New York gik alt rigtig stærkt for mig.* *Virkelig virkelig stærkt.* *Så stærkt at jeg blev ved med at snuble og falde.* *Men...* *Men her føler jeg, for første gang i lang tid, at det går stille og roligt.* *Og jeg er bange for at hvis jeg kysser dig, at så vil mine knæ give efter, måske jeg vil snuble og det ved jeg ikke om jeg kan klare det ligenu.*

(Parret på båden har tændt for noget musik og giver sig til at danse.)

**Jen**: *Vil du danse?*

**Dawson**: *Her?* *Lige nu?*

**Jen**: *Jeg har villet danse med dig hele aftenen, Dawson.*

(De danser, det er en slowdance.)

**Jen**: *Hør engang, kysset er kun det endelige resultat.* *Det er ikke det vigtigste.* *Det hele handler om lyst og at ville det.*

**Dawson**: *Og romantik.*

(Der er en unægtelig kemi i mellem dem.)

**Jen**: *Ja.* *Og romantik.*

(Joey ser til, på afstand og skjuler sine følelser så godt som muligt, men man fornemmer følelsen af ulykkelig kærlighed.)

(SLUT)

## Noter og referencer

1. ↑ New York
2. ↑ Jeg ved hvad der skete sidste sommer
3. ↑ Janet Leigh
4. ↑ Psycho
5. ↑ Drew Barrymore
6. ↑ Scream
7. ↑ Catherine
8. ↑ Heathcliff
9. ↑ Brontë
10. ↑ Ærens Hjelme
11. ↑ football
12. ↑ Quarterback
13. ↑ Streisand
14. ↑ Chapstick(eng)
15. ↑ Saturday Night Fever
16. ↑ Staying Alive
17. ↑ Grease
18. ↑ John Travolta
19. ↑ DJ
20. ↑ Frankenstein
21. ↑ Hyde
22. ↑ Mary Tyler Moore
23. ↑ En ganske almindelig familie
24. ↑ Beverly Hills, 90210

***Copyright: Sony Pictures Televison***